CELEX: 
Language: mt
Date: 2020-06-04 00:00:00
Title: REGOLAMENT DELEGAT TAL-KUMMISSJONI (UE) .../... li jemenda u jikkoreġi r-Regolament Delegat tal-Kummissjoni (UE) 2019/979 li jissupplimenta r-Regolament (UE) 2017/1129 tal-Parlament Ewropew u tal-Kunsill fir-rigward ta’ standards tekniċi regolatorji dwar informazzjoni finanzjarja ewlenija fis-sommarju ta’ prospett, il-pubblikazzjoni u l-klassifikazzjoni tal-prospetti, ir-reklami għal titoli, is-supplimenti għal prospett, u l-portal ta’ notifika

IL-KUMMISSJONI
                              EWROPEA

                                                      Brussell, 4.6.2020
                                                      C(2020) 3502 final

                 REGOLAMENT DELEGAT TAL-KUMMISSJONI (UE) .../...

                                           ta’ 4.6.2020

          li jemenda u jikkoreġi r-Regolament Delegat tal-Kummissjoni (UE) 2019/979 li
     jissupplimenta r-Regolament (UE) 2017/1129 tal-Parlament Ewropew u tal-Kunsill fir-
      rigward ta’ standards tekniċi regolatorji dwar informazzjoni finanzjarja ewlenija fis-
      sommarju ta’ prospett, il-pubblikazzjoni u l-klassifikazzjoni tal-prospetti, ir-reklami
                   għal titoli, is-supplimenti għal prospett, u l-portal ta’ notifika

                                   (Test b’rilevanza għaż-ŻEE)

MT                                                                                              MT
 ---pagebreak---                                   MEMORANDUM TA’ SPJEGAZZJONI

     1.       KUNTEST TAL-ATT DELEGAT
     1.1.     Preżentazzjoni ġenerali
     Ir-Regolament dwar il-Prospett1 joħloq sett ġdid u armonizzat ta’ regoli li (i) jgħin lill-
     kumpaniji jżidu l-flus fis-swieq tal-kapital biex jinvestu u jikbru; (ii) jgħin lill-investituri
     jagħmlu deċiżjonijiet aħjar u aktar infurmati; u (iii) jrawwem konverġenza superviżorja fl-
     Unjoni kollha.
     L-Artikoli 7(13), 21(12), 21(13), 22(9), 23(7) u 25(7) tar-Regolament dwar il-Prospett jagħtu
     s-setgħa lill-Kummissjoni biex tadotta att delegat li jispeċifika d-dettalji li ġejjin tar-regoli l-
     ġodda tal-prospett, ibbażati fuq standards tekniċi regolatorji abbozzati (RTS) ippreżentati
     mill-Awtorità Ewropea tat-Titoli u s-Swieq (ESMA), u skont l-Artikoli 10 sa 14 tar-
     Regolament (UE) Nru 1095/20102:
             il-kontenut minimu u l-format tal-preżentazzjoni tal-informazzjoni finanzjarja
              ewlenija fis-sommarju tal-prospett;
             rekwiżiti relatati mal-pubblikazzjoni tal-prospett;
             id-data meħtieġa għall-klassifikazzjoni tal-prospetti (metadata) u arranġamenti
              prattiċi biex jiżguraw li tali data tkun tista’ tinqara mill-magni;
             il-kontenut u l-firxa tar-reklami, u t-twaqqif ta’ proċedura ta’ kooperazzjoni effiċjenti
              bejn l-awtoritajiet kompetenti biex jivvalutaw il-konsistenza bejn ir-reklam u l-
              informazzjoni fil-prospett;
             sitwazzjonijiet fejn tkun meħtieġa l-pubblikazzjoni ta’ suppliment għall-prospett;
             arranġamenti tekniċi meħtieġa għall-funzjonament tal-portal ta’ notifika.
     F’Lulju 2018, l-ESMA tat lill-Kummissjoni r-rapport finali li fih l-abbozz tal-RTSs skont ir-
     Regolament dwar il-Prospett.
     Il-Kummissjoni adottat l-RTSs fil-forma tar-Regolament Delegat tal-Kummissjoni (UE) Nru
     2019/9793 fl-14 ta’ Marzu 2019.
     Sabiex isiru xi emendi u korrezzjonijiet fir-rigward ta’ ċerti żbalji identifikati fir-Regolament
     Delegat (UE) 2019/979, fis-6 ta’ Diċembru 2019 l-ESMA ppreżentat lill-Kummissjoni abbozz
     tal-RTSs li jemendaw u li jikkoreġu l-partijiet li ġejjin ta’ dak ir-Regolament:
             Artikolu 18;
             Artikolu 21;

     1
            Regolament (UE) 2017/1129 tal-Parlament Ewropew u tal-Kunsill tal-14 ta’ Ġunju 2017 dwar il-
            prospett li għandu jiġi ppubblikat meta titoli jiġu offruti lill-pubbliku jew jiġu ammessi għall- kummerċ
            f’suq regolat, u li jħassar id-Direttiva 2003/71/KE (ĠU L 168, 30.6.2017, p. 12).
     2
            Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li
            jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-
            Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331,
            15.12.2010, p. 84).
     3
            Ir-Regolament Delegat tal-Kummissjoni (UE) 2019/979 tal-14 ta' Marzu 2019 li jissupplimenta r-
            Regolament (UE) 2017/1129 tal-Parlament Ewropew u tal-Kunsill fir-rigward tal-istandards tekniċi
            regolatorji dwar l-informazzjoni finanzjarja ewlenija fis-sommarju ta' prospett, il-pubblikazzjoni u l-
            klassifikazzjoni tal-prospetti, ir-reklami għal titoli, is-supplimenti għal prospett, u l-portal ta' notifika, u
            li jħassar ir-Regolament ta' Delega tal-Kummissjoni (UE) Nru 382/2014 u r-Regolament Delegat tal-
            Kummissjoni (UE) 2016/301 (ĠU L 166, 21.6.2019, p. 1).

MT                                                            1                                                                MT
 ---pagebreak---              It-tabella 3 tal-Anness I;
             Tabella 1 tal-Anness VII.
     1.2.     Objettivi tar-Regolament Delegat
     Skont ir-Regolament Delegat tal-Kummissjoni (UE) Nru 382/20144, kif ukoll fl-abbozz tal-
     RTSs tal-ESMA, l-emittenti ta’ titoli mingħajr ekwità mhumiex meħtieġa jippubblikaw
     suppliment għall-prospett f’każ ta’ rapporti finanzjarji awditjati annwali ġodda, bidla fil-
     kontroll, offerta ġdida ta’ akkwiżizzjoni, impenn finanzjarju sinifikanti ġdid u bidla fid-
     dikjarazzjoni tal-kapital operatorju. Matul l-iskrutinju tar-Regolament Delegat tal-
     Kummissjoni (UE) 2019/979, irriżulta li l-emittenti ta’ ċerti titoli mingħajr ekwità (jiġifieri
     titoli ta’ dejn konvertibbli jew skambjabbli f’ishma ta’ partijiet terzi) ikunu meħtieġa b’mod
     mhux intenzjonat biex jiġi ppubblikat suppliment għall-prospett fis-sitwazzjonijiet imsemmija
     hawn fuq. Għalhekk, l-għan ta’ dan ir-Regolament Delegat huwa li jerġa’ jiġi stabbilit l-
     istatus quo, li wera li jaħdem sew.
     Barra minn hekk, wieħed mill-oqsma għall-klassifikazzjoni tat-titoli għandu jiġi allinjat mal-
     kamp korrispondenti użat fis-Sistema ta’ Data ta’ Referenza tal-Istrumenti Finanzjarji
     (FIRDS), bil-għan li jinżamm it-trattament attwali ta’ dawk l-istrumenti u jiġu allinjati r-regoli
     tal-prospett mal-MiFIR5.
     L-għan ta’ dan ir-Regolament Delegat huwa li jiġu emendati u korretti r-Regolament Delegat
     tal-Kummissjoni (UE) 2019/979.

     2.       KONSULTAZZJONIJIET QABEL L-ADOZZJONI TAL-ATT
     Għalkemm il-proċedura standard fl-Artikolu 10(1) tar-Regolament (UE) Nru 1095/2010
     tirrikjedi li l-ESMA tikkonsulta lill-partijiet interessati fir-rigward tal-istandards tekniċi
     regolatorji tagħha, l-ESMA ddeċidiet li ma tagħmilx dan f’din l-okkażjoni. Ir-raġuni għaliex l-
     ESMA ma wettqitx konsultazzjoni pubblika f’dan il-każ speċifiku hija li kien ikun
     sproporzjonat fir-rigward tal-kamp ta’ applikazzjoni u l-impatt tal-emendi, b’mod partikolari
     b’kont meħud tal-urġenza ta’ dawn il-kwistjonijiet. L-ESMA talbet l-opinjonijiet tal-Grupp
     tal-Partijiet Interessati tat-Titoli u s-Swieq stabbilit skont l-Artikolu 37 tar-Regolament (UE)
     Nru 1095/2010.

     3.       ELEMENTI ĠURIDIĊI TAL-ATT DELEGAT
     Sabiex jiġu indirizzati l-kwistjonijiet imsemmija hawn fuq, dan ir-Regolament Delegat
     jipproponi l-emendi u l-korrezzjonijiet li ġejjin:
             L-Artikolu 1 ta’ dan ir-Regolament Delegat jemenda l-Artikolu 18, l-Anness I u l-
              Anness VII tar-Regolament Delegat tal-Kummissjoni (UE) 2019/979;
             L-Artikolu 2 ta’ dan ir-Regolament Delegat jikkoreġi l-Artikolu 21 tar-Regolament
              Delegat tal-Kummissjoni (UE) 2019/979.

     4
            Ir-Regolament ta’ Delega tal-Kummissjoni (UE) Nru 382/2014 tas-7 ta’ Marzu 2014 li jissupplimenta
            d-Direttiva 2003/71/KE tal-Parlament Ewropew u tal-Kunsill fir-rigward tal-istandards tekniċi
            regolatorji għall-pubblikazzjoni ta’ supplimenti għall-prospetti (ĠU L 111, 15.4.2014, p. 36).
     5
            Ir-Regolament (UE) Nru 600/2014 tal-Parlament Ewropew u tal-Kunsill tal-15 ta' Mejju 2014 dwar is-
            swieq tal-istrumenti finanzjarji u li jemenda r-Regolament (UE) Nru 648/2012 (ĠU L 173, 12.6.2014, p.
            84).

MT                                                       2                                                          MT
 ---pagebreak---                        REGOLAMENT DELEGAT TAL-KUMMISSJONI (UE) .../...

                                                          ta’ 4.6.2020

              li jemenda u jikkoreġi r-Regolament Delegat tal-Kummissjoni (UE) 2019/979 li
         jissupplimenta r-Regolament (UE) 2017/1129 tal-Parlament Ewropew u tal-Kunsill fir-
          rigward ta’ standards tekniċi regolatorji dwar informazzjoni finanzjarja ewlenija fis-
          sommarju ta’ prospett, il-pubblikazzjoni u l-klassifikazzjoni tal-prospetti, ir-reklami
                       għal titoli, is-supplimenti għal prospett, u l-portal ta’ notifika

                                               (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2017/1129 tal-Parlament Ewropew u tal-Kunsill tal-
     14 ta’ Ġunju 2017 dwar il-prospett li għandu jiġi ppubblikat meta titoli jiġu offruti lill-
     pubbliku jew jiġu ammessi għall-kummerċ f’suq regolat, u li jħassar id-Direttiva 2003/71/KE6
     u b’mod partikolari l-Artikoli 7(13), 21(13) u 23(7) tiegħu,
     Billi:
     (1)       Skont ir-Regolament Delegat tal-Kummissjoni (UE) Nru 2019/9797, l-emittenti tat-
               titoli konvertibbli jew skambjabbli f’ishma ta’ parti terza huma attwalment meħtieġa,
               fis-sitwazzjonijiet elenkati fl-Artikolu 18 ta’ dak ir-Regolament, li jippubblikaw
               suppliment għall-prospett tagħhom. Min-naħa l-oħra, ir-Regolament Delegat tal-
               Kummissjoni (UE) Nru 382/20148, li ġie sostitwit bir-Regolament Delegat (UE)
               2019/979, ma kienx jeħtieġ il-pubblikazzjoni ta’ suppliment minn tali emittenti f’dawk
               is-sitwazzjonijiet. Peress li dawk ir-regoli wrew li jaħdmu tajjeb u ma affettwawx il-
               livell ta’ protezzjoni tal-investituri, ir-referenzi kollha għal emittenti ta’ titoli
               konvertibbli jew skambjabbli f’ishma ta’ parti terza għandhom jitneħħew mil-lista fl-
               Artikolu 18(1) tar-Regolament Delegat (UE) 2019/979.
     (2)       Sabiex l-investituri jingħataw ħarsa ġenerali komparattiva tal-evoluzzjoni tad-
               dikjarazzjoni tal-fluss tal-flus ta’ entità mhux finanzjarja li toħroġ titoli ta’ ekwità, il-
               kolonna relatata mal-informazzjoni dwar il-flussi ta’ flus għas-sentejn ta’ qabel is-sena
               tal-prospett għandha tiddaħħal fit-tabella 3 tal-Anness I tar-Regolament Delegat (UE)
               2019/979.
     (3)       L-attribut 26 tal-Anness VII tar-Regolament Delegat (UE) 2019/979, li jirrigwarda r-
               riċevuti depożitorji, jirreferi għal “DRCP”. Madankollu, jenħtieġ li dak il-qasam
     6
               ĠU L 168, 30.6.2017, p. 12.
     7
               Ir-Regolament Delegat tal-Kummissjoni (UE) 2019/979 tal-14 ta' Marzu 2019 li jissupplimenta r-
               Regolament (UE) 2017/1129 tal-Parlament Ewropew u tal-Kunsill fir-rigward tal-istandards tekniċi
               regolatorji dwar l-informazzjoni finanzjarja ewlenija fis-sommarju ta' prospett, il-pubblikazzjoni u l-
               klassifikazzjoni tal-prospetti, ir-reklami għal titoli, is-supplimenti għal prospett, u l-portal ta' notifika, u
               li jħassar ir-Regolament ta' Delega tal-Kummissjoni (UE) Nru 382/2014 u r-Regolament Delegat tal-
               Kummissjoni (UE) 2016/301 (ĠU L 166, 21.6.2019, p. 1).
     8
               Ir-Regolament ta’ Delega tal-Kummissjoni (UE) Nru 382/2014 tas-7 ta’ Marzu 2014 li jissupplimenta
               d-Direttiva 2003/71/KE tal-Parlament Ewropew u tal-Kunsill fir-rigward tal-istandards tekniċi
               regolatorji għall-pubblikazzjoni ta’ supplimenti għall-prospetti (ĠU L 111, 15.4.2014, p. 36).

MT                                                               3                                                                MT
 ---pagebreak---            jirreferi għal “DPRT”, li hija r-referenza użata fis-Sistema ta’ Data ta’ Referenza tal-
           Istrumenti Finanzjarji (FIRDS) operata mill-Awtorità Ewropea tat-Titoli u s-Swieq
           (AETS) skont ir-Regolament (UE) Nru 600/20149.
     (4)   Ir-Regolament ta’ Delega (UE) 2019/979 jenħtieġ għalhekk li jiġi emendat skont dan.
     (5)   Fil-verżjonijiet tal-lingwa Ċeka, Ingliża, Portugiża u Slovakka tal-Artikolu 21 tar-
           Regolament Delegat (UE) 2019/979, tħalliet barra kelma, u d-dispożizzjoni ġiet
           diffiċli biex tinftiehem. Dik id-dispożizzjoni għandha tiġi kkoreġuta kif xieraq.
     (6)   Dan ir-Regolament huwa bbażat fuq l-abbozz tal-istandards tekniċi regolatorji
           sottomessi mill-Awtorità Ewropea tat-Titoli u s-Swieq (AETS) lill-Kummissjoni.
     (7)   Fl-interess taċ-ċertezza legali, is-sommarji tal-prospetti approvati bejn il-21 ta’ Lulju
           2019 u [PO jekk jogħġbok daħħal id-data qabel id-data tad-dħul fis-seħħ ta’ dan l-att
           emendatorju fil-ĠU] għandhom jibqgħu validi sa tmiem il-validità ta’ dawk il-
           prospetti.
     (8)   Ir-Regolament (UE) 2017/1129 u r-Regolament Delegat (UE) 2019/979 daħlu fis-seħħ
           fl-21 ta’ Lulju 2019. Għal raġunijiet ta’ ċertezza legali u biex ikun żgurat il-
           funzjonament korrett tal-portal ta’ notifika tal-prospett, l-Artikolu 1, il-punti (1), (3) u
           (4), u l-Artikolu 2 ta’ dan ir-Regolament Delegat għandu jkollhom l-istess data ta’
           applikazzjoni bħar-Regolament (UE) 2017/1129 u r-Regolament Delegat (UE)
           2019/979.
     (9)   Minħabba l-urġenza ta’ din il-kwistjoni u l-ambitu u l-impatt limitati tal-abbozz tal-
           istandards regolatorji li fuqu huwa bbażat dan ir-Regolament, l-ESMA la wettqet
           konsultazzjonijiet pubbliċi miftuħa, u lanqas analizzat il-kostijiet u l-benefiċċji
           potenzjali relatati. L-ESMA talbet l-opinjoni tal-Grupp tal-Partijiet Interessati tat-
           Titoli u s-Swieq stabbilit skont l-Artikolu 37 tar-Regolament (UE) Nru 1095/2010 tal-
           Parlament Ewropew u tal-Kunsill10,
     ADOTTAT DAN IR-REGOLAMENT:

                                           Artikolu 1
                          Emendi għar-Regolament Delegat (UE) 2019/979
     Ir-Regolament Delegat (UE) 2019/979 huwa emendat kif ġej:
     (1)     L-Artikolu 18(1) huwa emendat kif ġej:
             (a)   fil-punt (a), il-punti (i) u (ii) huma sostitwiti b'dan li ġej:
                   ‘(i)     emittent fejn prospett ikun relatat ma’ ishma jew titoli trasferibbli oħra
                            ekwivalenti għal ishma;
                   (ii)     emittent tal-ishma sottostanti jew titoli trasferibbli oħrajn ekwivalenti
                            għal ishma fil-każ tat-titoli msemmija fl-Artikoli 19(2), jew 20(2) tar-
                            Regolament Delegat 2019/980;’;
             (b)   fil-punt (d), il-punti (i) u (ii) huma sostitwiti b'dan li ġej:

     9
           Ir-Regolament (UE) Nru 600/2014 tal-Parlament Ewropew u tal-Kunsill tal-15 ta' Mejju 2014 dwar is-
           swieq tal-istrumenti finanzjarji u li jemenda r-Regolament (UE) Nru 648/2012 (ĠU L 173, 12.6.2014, p.
           84).
     10
           Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li
           jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-
           Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331,
           15.12.2010, p. 84).

MT                                                      4                                                          MT
 ---pagebreak---                  ‘(i)    emittent fejn prospett ikun relatat ma’ ishma jew titoli trasferibbli oħra
                         ekwivalenti għal ishma;
                 (ii)    emittent tal-ishma sottostanti jew titoli trasferibbli oħrajn ekwivalenti
                         għal ishma fil-każ li prospett huwa relatat ma’ titoli msemmija fl-
                         Artikoli 19(2), jew 20(2) tar-Regolament Delegat 2019/980;’;
           (c)   il-punt (e) huwa sostitwit b’dan li ġej:
                 ‘(e)    partijiet terzi jagħmlu offerta ġdida ta’ akkwist kif definita fl-Artikolu
                         2(1)(a) tad-Direttiva 2004/25/KE tal-Parlament Ewropew u tal-Kunsill*
                         jew ir-riżultat ta’ kwalunkwe offerta ta’ akkwist jsir disponibbli fir-
                         rigward ta’ kwalunkwe tip ta’ titoli li ġejjin:
                         (i)      l-ekwità tal-emittent meta prospett ikun relatat ma’ ishma jew
                                  titoli trasferibbli oħra ekwivalenti għal ishma;
                         (ii)     l-ekwità tal-emittent tal-ishma sottostanti jew titoli trasferibbli
                                  oħrajn ekwivalenti għal ishma fil-każ li prospett huwa relatat
                                  ma’ titoli msemmija fl-Artikoli 19(2), jew 20(2) tar-Regolament
                                  Delegat (UE) 2019/980;
                         (iii)    l-ekwità tal-emittent tal-ishma sottostanti ta’ riċevuti depożitarji
                                  meta prospett jitfassal skont l-Artikoli 6 u 14 tar-Regolament
                                  Delegat 2019/980;
                         ________________________________
                         *        id-Direttiva 2004/25/KE tal-Parlament Ewropew u tal-Kunsill tal-21 ta' April
                                  2004 fuq offerti ta' xiri (ĠU L 142, 30.4.2004, p. 12);
           (d)   fil-punt (f), il-punti (i) u (ii) huma sostitwiti b'dan li ġej:
                 ‘(i)    ishma jew titoli trasferibbli oħrajn ekwivalenti għal ishma;
                 (ii)    titoli kif imsemmija fl-Artikolu 19(2) tar-Regolament Delegat (UE)
                         2019/980;';
           (e)   il-punt (h) huwa sostitwit b’dan li ġej:
                 ‘(h)    fil-każ ta’ prospett dwar titoli ta’ ekwità jew titoli trasferibbli oħra
                         ekwivalenti għal ishma; jew titoli msemmija fl-Artikoli 19(2) jew 20(2)
                         tar-Regolament Delegat (UE) 2019/980; x’aktarx li impenn finanzjarju
                         ġdid sinifikanti jagħti lok għal bidla grossa sinifikanti kif definit fl-
                         Artikolu 1, punt (e), ta dak ir-Regolament Delegat;';
     (2)   għandu jiddaħħal l-Artikolu 22 a li ġej:
                                                      “Artikolu 22 a
                  Sommarji ta’ prospetti approvati bejn il-21 ta’ Lulju 2019 u [Uffiċċju tal-
                   Pubblikazzjonijiet, jekk jogħġbok daħħal id-data qabel id-data tad-dħul fis-
                   seħħ ta’ dan l-att emendatorju fil-ĠU ] għal entitajiet mhux finanzjarji li
                                             joħorġu titoli ta’ ekwità
                 Sommarji ta’ prospetti li fihom informazzjoni kif imsemmija fit-Tabella
                 3 tal-Anness I u li ġew approvati bejn il-21 ta’ Lulju 2019 u [Uffiċċju tal-
                 Pubblikazzjonijiet, jekk jogħġbok daħħal id-data qabel id-data tad-dħul
                 fis-seħħ ta’ dan l-att emendatorju fil-ĠU ] għandhom jibqgħu validi sa
                 tmiem il-validità ta’ dawk il-prospetti.”;

MT                                                   5                                                           MT
 ---pagebreak---      (3)     L-Anness I huwa emendat skont l-Anness 1 għal dan ir-Regolament;
     (4)     L-Annes VII huwa emendat skont l-Anness 2 ta’ dan ir-Regolament.

                                           Artikolu 2
                          Emendi għar-Regolament Delegat (UE) 2019/979
     L-Artikolu 21 tar-Regolament Delegat (UE) 2019/979 huwa sostitwit b'dan li ġej:
                                              ‘Artikolu 21
                        Tniżżil ta’ dokumenti u ta’ data li takkumpanjahom
            L-ESMA għandha tiżgura li l-portal ta’ notifika jagħmel id-dokumenti mtellgħin u d-
            data li takkumpanjahom disponibbli għall-awtoritajiet kompetenti relevanti.

                                               Artikolu 3
                                     Dħul fis-seħħ u applikazzjoni
     Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f' Il-
     Ġurnal Uffiċjali tal-Unjoni Ewropea.
     Madankollu, l-Artikolu 1, il-punti (1), (3) u (4) u l-Artikolu 2 għandhom japplikaw mill-21 ta’
     Lulju 2019.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 4.6.2020

                                                 Għall-Kummissjoni
                                                 Il-President
                                                 Ursula VON DER LEYEN

MT                                                 6                                                   MT
 ---documentbreak---                               IL-KUMMISSJONI
                              EWROPEA

                                                       Brussell, 4.6.2020
                                                       C(2020) 3502 final

                                                       ANNEXES 1 to 2

                                            ANNESSI

                                                ta'

                 REGOLAMENT DELEGAT TAL-KUMMISSJONI (UE) .../...

          li jemenda u jikkoreġi r-Regolament Delegat tal-Kummissjoni (UE) 2019/979 li
     jissupplimenta r-Regolament (UE) 2017/1129 tal-Parlament Ewropew u tal-Kunsill fir-
     rigward tal-istandards tekniċi regolatorji dwar l-informazzjoni finanzjarja ewlenija fis-
       sommarju ta’ prospett, il-pubblikazzjoni u l-klassifikazzjoni tal-prospetti, ir-reklami
                   għal titoli, is-supplimenti għal prospett, u l-portal ta’ notifika

MT                                                                                               MT
 ---pagebreak---                                                 ANNESS 1
     Fl-Anness I, Tabella 3 hija mibdula b’dan li ġej:
                                                 ‘Tabella 3
              Rapport tal-flussi tal-flus għal entitajiet mhux finanzjarji (titoli ta’ ekwità)

                                       Sena    Sena -1     Sena -2     Interim    Tqabbil interim mal-
                                                                                 istess perjodu fis-sena
                                                                                        preċedenti

     *Flussi     ta’     flus  netti
     relevanti minn attivitajiet
     operatorji u/jew flussi ta’
     flus minn attivitajiet ta’
     investiment u/jew flus minn
     attivitajiet ta’ finanzjament

     ’

MT                                                   1                                                     MT
 ---pagebreak---                                              ANNESS 2
     F’Tabella 1 tal-Anness VII, fil-kolonna “Format u Standard li għandu jintuża għar-rapportar”,
     fl-entrata 26, “DRPC” hija mibdula b’ “DPRS”.

MT                                                2                                                  MT